רוברט ריד

רוברט ריד (באנגלית: Robert Reed; 19 באוקטובר 1932 – 12 במאי 1992) היה שחקן אמריקאי.

בשנים 1961 עד 1965 גילם ריד את קנת' פרסטון בדרמה המשפטית הפופולרית "הסנגורים" לצדו של אי. ג'י. מרשל. תפקידו הידוע ביותר הוא בדמות מייק בריידי לצדה של פלורנס הנדרסון בדמות קרול בריידי בסיטקום "חבורת בריידי" של רשת ABC ששודרה בשנים 1969 עד 1974. הוא שיחק שוב בתפקיד מייק בריידי בתוכניות איחוד בשנים הבאות. ב-1976 היה מועמד לשני פרסי אמי לבידור בפריים טיים על הופעת אורח בסדרה "מרכז רפואי" ועל הופעתו במיני-סדרה "עני ועשיר". שנה אחר כך היה מועמד פעם שלישית לפרס אמי על הופעתו במיני-סדרה "שורשים".

קורות חייו
ריד נולד בשם ג'ון רוברט רייץ הבן בפרבר היילנד פארק בצפון שיקגו. הוא היה בן יחיד להלן וג'ון רוברט רייץ האב. עד 1939 למד ריד בבית הספר "Community Consolidated School District 62". אביו עבד עבור הממשלה ואמו הייתה עקרת בית. בשנות ילדותו הראשונות בילה ריד בנבאסוטה שבטקסס ובשווני שבאוקלהומה, ולמד בבית הספר "Woodrow Wilson Grade School". אחר כך עברה המשפחה למוסקוגי שבאוקלהומה. שם עסק אביו בגידול תרנגולי הודו ובקר.

בנעוריו הצטרף ריד למועדון חקלאי, אבל התעניין יותר במשחק ובמוזיקה. כשלמד בבית הספר התיכון במוסקוגי עסק בשני התחומים. הוא גם הופיע על הבמה במשחק ובשירה. ריד עבד כקריין בתחנת רדיו מקומית, וגם כתב והפיק תסכיתי דרמה. ב-1950 סיים את הלימודים במוסקוגי סנטרל ונרשם ללימודי דרמה באוניברסיטת נורת'ווסטרן. בתקופת לימודיו באוניברסיטה הופיע ריד במחזות אחדים בבימויה של אלווינה קראוס שהייתה מדריכת תיאטרון ידועה בנורת'ווסטרן. הוא שיחק ביותר משמונה מחזות בקולג' כולם בתפקידים ראשיים.

אחר כך למד ריד באקדמיה המלכותית לאמנות הדרמה בלונדון (RADA). כשחזר לארצות הברית הופיע ריד בתיאטרון קיץ באיגלס מיר שבפנסילבניה. בהמשך הצטרף ללהקת התיאטרון "The Shakespearewrights" באוף-ברודוויי ושיחק בתפקיד רומיאו במחזה "רומיאו ויוליה" ובתפקיד ראשי במחזה "חלום ליל קיץ". אחרי שעזב את הלהקה הצטרף ללהקת התיאטרון סטודבייקר בשיקגו. בסוף שנות החמישים של המאה העשרים אימץ את שם הבמה רוברט ריד ועבר ללוס אנג'לס לקדם את קריירת המשחק שלו.

קריירה
ממוזער|ריד עם אי. ג'י. מרשל בסדרה "הסניגורים" משנת 1961
הופעת האורח הראשונה של ריד בטלוויזיה הייתה ב-1959 בפרק בסדרה "Father Knows Best". בהמשך שיחק בתפקיד אורח בסדרות "Men into Space" ו-"Lawman", כמו גם בסרט הקולנוע "Bloodlust!". ב-1961 החל ריד לככב בתפקיד ראשי בסדרה "הסניגורים" לצדו של אי ג'י מרשל שגם היה חבר בלהקת התיאטרון סטודבייקר. השניים גילמו אב ובן שעובדים יחד כסניגורים. מרשל היה אחד המקימים של אולפן השחקנים בניו יורק. ריד הצטרף לאולפן השחקנים והיה חבר בו במשך שלושים שנה. הסדרה "הסניגורים" זכתה להצלחה רבה בקרב קהל הצופים, והייתה מועמדת 22 פעם לפרס אמי לבידור בפריים טיים. אי ג'י מרשל זכה פעמיים בפרס אמי, והסדרה זכתה פעמיים בפרס אמי לסדרת הדרמה הטובה ביותר. במשך שלוש העונות הראשונות של הסדרה היו נתוני הצפייה גבוהים מאוד, אבל ירדו כשרשת CBS העבירה את הסדרה ממוצאי שבת לימי שלישי. ב-1965 ביטלה CBS את הסדרה.

ב-1964, בנוסף להופעתו בסדרה "הסניגורים", שיחק ריד לראשונה בברודוויי בתפקיד פול ברטר במחזה "יחפים בפארק" מאת ניל סיימון במקום רוברט רדפורד. בהמשך אותו עשור הופיע ריד בעיקר בתפקידי אורח בסדרות טלוויזיה בהן "משפחה שכזאת", "איירונסייד", "The Mod Squad" ו-"Bob Hope Presents The Chrysler Theatre". ב-1968 שיחק בסרט "סטאר!" ובהפקה של "אבאנטי!" בברודוויי.

חבורת בריידי
הופעתו של ריד במחזה "יחפים בפארק" מאת ניל סיימון הובילה להחתמתו על חוזים עם סרטי פרמאונט ועם רשת ABC שניהם ב-1968. פאראמונט החליטו ליצור גרסה טלוויזיונית של "יחפים בפארק" שבה יופיעו בעיקר אפרו-אמריקאים, ולריד תכננו תפקיד בסדרה אחרת. בסדרה החדשה בשם "חבורת בריידי" סופר על אלמן עם שלושה ילדים מנישואיו הקודמים שמתחתן עם אלמנה עם שלושה ילדים מנישואיה הקודמים. יוצר הסדרה שרווד שוורץ אמר שהושפע מכתבה שקרא בלוס אנג'לס טיימס בה נאמר שיותר מ-29% מהנישואים כוללים ילד אחד או יותר מנישואים קודמים. לדבריו זה היה רעיון חדש "הילדים שלו והילדים שלה ביחד". אם כי סיטואציה כזאת כבר הופיעה קודם ב"מופע של דני תומאס" בה השתתף ריד ב-1959 בתפקיד אורח.

ריד היה הבחירה השנייה של המפיקים לתפקיד מייק בריידי, אחרי ג'ין הקמן שנדחה מכיוון שהוא לא היה מוכר מספיק באותה עת. לצדו כיכבה בסדרה פלורנס הנדרסון בדמות אשתו קרול בריידי, אחרי שחברתה שירלי ג'ונס דחתה את התפקיד לטובת הסדרה "משפחת פרטרידג'". עוד שיחקה בסדרה אן בי דייוויס בתפקיד העוזרת אליס נלסון. על אף שהביקורות היו גרועות והסדרה לא דורגה בין 30 הגדולים, "חבורת בריידי" נשארה חביבה על הצופים במשך שנות השבעים של המאה העשרים. מאז ביטולה ב-1974 נוצרו סדרות ספין אוף אחדות וכן שני סרטי טלוויזיה של איחוד המשפחה.

החל מתחילת שידורי הסיטקום ב-1969 לא היה ריד מרוצה מתפקידו כמייק בריידי. הוא חש שהופעה בקומדיית מצבים, שהיא מטופשת לעיתים, היא מתחת לכבודו כשחקן שייקספירי רציני. המפיקים והבמאים גילו שקשה לעבוד איתו, עם זאת הוא הסתדר היטב עם שאר השחקנים. מאמציו להביא ריאליזם לסדרה נתקלו בהתנגדותו של היוצר והמפיק שוורץ. ריד נהג להגיש לשוורץ תזכירים בהם מוסבר למה התנהגות מסוימת של דמות אינה הגיונית, או למה אין לשלב פארסה או סאטירה בתוכנית. שוורץ בדרך כלל התעלם מהצעותיו של ריד, אבל כדי להקל על המתח ביניהם, ניתן לריד לביים מספר פרקים.

ממוזער|ריד ופלורנס הנדרסון בתצלום עבור "חבורת בריידי", 1973
ריד היה מזועזע במיוחד מהפרק, שהיה בסופו של דבר האחרון בסדרה בשם "The Hair-Brained Scheme". הוא שלח תזכיר לשוורץ בו פירק לגורמים את התסריט, אבל שוורץ לא קיבל את הפתק בזמן כדי לשנות את הפרק לפי רצונו של ריד. כתוצאה מכך סירב ריד להופיע בפרק. שוורץ החליט להחליף את ריד אם הסדרה תוזמן לעונה שישית, אבל הסדרה בוטלה זמן קצר אחר כך. ריד הודה מאוחר יותר שהוא לקח את התפקיד מסיבות כלכליות. הוא הסווה את אי שביעות רצונו כשהופיע לפני המצלמה. על אף שלא היה מרוצה מהסדרה, הוא חיבב את השחקנים שכיכבו לצדו, והיה דמות אב לשחקנים הילדים. השחקנית סוזן אולסן הפכה לחברה של קארן, בתו של ריד, שהופיעה בפרק "The Slumber Caper" בתפקיד אורח. הופעתו האחרונה של ריד בסדרה הייתה בפרק הלפני האחרון "The Hustler".

בשנים שהופיע בסדרה "חבורת בריידי" שיחק ריד גם בדמות לוטננט אדם טוביאס בסדרה "מניקס". ריד ביים פרקים אחדים מ"חבורת בריידי" במשך השנים.

המשך הקריירה
ב-1974 אחרי סיום הסדרה "חבורת בריידי" שיחק ריד בתיאטרון והופיע בתפקידי אורח בסדרות טלוויזיה שונות ובסרטי טלוויזיה, בהם "Pray for the Wildcats" ו-"SST: Death Flight". הוא זכה לשבחי הביקורת על גילום דמותו של פט קדיסון, רופא שהזדהה כטרנסג'נדר בשני פרקים בסדרה "Medical Center" משנת 1975. על הופעתו זו היה מועמד לפרס אמי לבידור בפריים טיים. ב-1976 הופיע ריד בסרט הטלוויזיה "הילד בבועה", במיני-סדרה "עני ועשיר", וב-1977 שיחק במיני-סדרה "שורשים". על הופעתו ב"עני ועשיר" ו"שורשים" היה שוב מועמד לפרס אמי. עוד כיכב בתפקיד אורח בסדרות "אשת חיל", "הוואי חמש-אפס", "המלאכיות של צ'רלי", "גלקטיקה 1980" ו-"וגאס" 

ב-1981 החל ריד להופיע בתפקיד ראשי בדמות ד"ר אדם רוז בדרמה הרפואית "Nurse". אף על פי שהסדרה זכתה לשבחי הביקורת היא בוטלה שנה אחר כך. ב-1986 שיחק ריד בתפקיד לויד קנדל באופרת הסבון "Search for Tomorrow". הוא הופיע במספר פרקים בסדרות "אי החלומות", "האנטר", "ספינת האהבה" ו"רצח במשיכת קולמוס".

למרות הסלידה שלו מ"חבורת בריידי" ריד המשיך להופיע בסדרות ספין-אוף וסדרות המשך שלה במשך כל הקריירה שלו. ריד גילם שוב את דמותו של מייק בריידי בתוכנית הבידור "The Brady Bunch Hour", בסרט הטלוויזיה "The Brady Girls Get Married" מ-1981, ובסרט הטלוויזיה "A Very Brady Christmas" מ-1988. ב-1989 כיכב בתפקיד מייק בריידי בפרק "A Very Brady Episode" בסיטקום "Day by Day" של רשת NBC. עוד ב-1989 שיתף פעולה שוב עם הנדרסון, שכיכבה לצדו ב"חבורת בריידי", בסיטקום "Free Spirit". ב-1990 גילם בפעם האחרונה את מייק בריידי בסדרת הדרמה "The Bradys". הסדרה בוטלה אחרי שיש פרקים. הופעתו האחרונה של ריד על המסך הייתה באפריל 1992 בפרק "Ain't Misbehavin" בסדרה "ג'ייק והשמן".

זמן קצר לפני מותו שיחק ריד בסיבוב הופעות בהפקה של המחזה "Love Letters" לצדה של בטסי פלמר, ולימד קורס על שייקספיר באוניברסיטת קליפורניה בלוס אנג'לס (UCLA).

חיים אישיים
ריד היה הומוסקסואל בארון כי חשש שהפרסום יזיק לקריירה שלו. ביולי 1954 התחתן עם מרילין רוזנברגר שלמדה איתו בנורת'ווסטרן. לבני הזוג נולדה בת בשם קארן. הם התגרשו ב-1959.

בנובמבר 1991 אובחן ריד כחולה בסרטן המעי הגס. הוא הרשה רק לבתו ולשני חברים קרובים לבקר אותו. הוא נפטר ב-12 במאי 1992 בפסדינה שבקליפורניה בגיל 59.

רוברט ריד נקבר בבית הקברות ממוריאל פארק בסקוקי שבאילינוי.

פילמוגרפיה
קולנוע
 שנה שם שם באנגלית תפקיד הערות 1957 חברי ג'ואי Pal Joey חבר ללא קרדיט 1958 The Hunters ג'קסון ללא קרדיט 1958 Torpedo Run וולסי ללא קרדיט 1959 Bloodlust! ג'וני רנדל יצא לאקרנים ב-1961 1967 Hurry Sundown לארס פינצ'לי 1968 Star! צ'ארלס פרייזר 1968 Journey into Darkness האנק פרנטיס בפרק "The New People" 1969 The Maltese Bippy לוטננט טים קריין 1991 Prime Target הסוכן הרינגטון

טלוויזיה
 שנה שם שם באנגלית תפקיד הערות 1959 Make Room for Daddy טייס בפרק "Terry Comes Home" 1959 The Californians אד קרפנטר בפרק "Bella Union" 1959 Father Knows Best טום קמרון בפרק "The Impostor" 1960 Men into Space ראסל סמית' בפרק "Earthbound" 1960 ברונקו Bronco טום פולר 1960 Lawman ג'ים מלון בפרק "Left Hand of the Law" 1961 Tallahassee 7000 בפרק "Hostage" 1961–1965הסנגורים The Defenders קנת' פרסטון סדרת טלוויזיה (132 פרקים) 1965 ד"ר קילדר Dr. Kildare ג'אד מוריסון סדרת טלוויזיה (6 פרקים) 1965 Bob Hope Presents the Chrysler Theatre לוטננט כריס קלאהן בפרק " The Admiral" 1966 Preview Tonight לוטננט ג'ון ליהי בפרק "Somewhere in Italy... Company B" 1966 Operation Razzle-Dazzle לוטננט ג'ון ליהי סרט טלוויזיה 1966 משפחה שכזאת Family Affair ג'וליאן היל בפרק "Think Deep" 1966 My Husband Tom...and John ג'ון 1967 Li'l Abner הסנטור קוד פרק פיילוט 1967 Hondo פרנק דייוויס בפרק "Hondo and the Superstition Massacre" 1967 איירונסייד Ironside ג'רי פירסון בפרק "Light at the End of the Journey" 1968 Journey to the Unknown האנק פרנטיס בפרק "The New People" 1968–1975מאניקס Mannix לוטננט אדם טוביאס סדרת טלוויזיה (22 פרקים) 1969–1974 חבורת בריידי The Brady Bunch מייק בריידי סדרת טלוויזיה (116 פרקים) 1969–1971אהבה בסגנון אמריקאי Love, American Style תפקידים שונים סדרת טלוויזיה (4 פרקים) 1971 The City סילי גרהאם סרט טלוויזיה 1972 Assignment: Munich דאג "מיץ'" מיטשל סרט טלוויזיה 1972 The Mod Squad ג'רי סילבר בפרק "The Connection" 1972 Haunts of the Very Rich הכומר ג'ון פלוז סרט טלוויזיה 1972 משימה בלתי אפשרית Mission: Impossible ארתור ריינולדס בפרק "Hit" 1973 Snatched פרנק מקלוי סרט טלוויזיה 1973 אוון מרשל Owen Marshall: Counselor at Law בפרק "They've Got to Blame Somebody" 1973 Intertect בלייק הוליסטר סרט טלוויזיה 1973 The Man Who Could Talk to Kids טום לאסיטר סרט טלוויזיה 1973 The World of Sid & Marty Krofft at the Hollywood Bowl תוכנית ספיישל 1974 Pray for the Wildcats פול מקילוויין סרט טלוויזיה 1974 Chase ד"ר פלייטר בפרק "Remote Control" 1974 הארי או Harry O פול וירדון בפרק "Accounts Balanced" 1975 The Secret Night Caller פרדי דורנט סרט טלוויזיה 1975מרכז רפואי Medical Center ד"ר פאט קדיסון בפרק "The Fourth Sex" 1975 מקלאוד McCloud ג'ייסון קרטר בפרק "Fire!" 1976 רחובות סן פרנסיסקו The Streets of San Francisco ד"ר ארנולד סטיבן בפרק "The Honorable Profession" 1976 Jigsaw John אלן בלאמי בפרק "Promise to Kill" 1976 אשת חיל Wonder Woman פאלון בפרק "The Pluto File" 1976 עני ועשיר Rich Man, Poor Man טדי בוילן מיני-סדרה 1976 חוק וסדר Law and Order אהרון לוין סרט טלוויזיה 1976 Lanigan's Rabbi מורטון גאלן פרק פיילוט 1976 Nightmare in Badham County סרט טלוויזיה 1976 הנער בבועה The Boy in the Plastic Bubble ג'וני לוביץ' סרט טלוויזיה 1976 Revenge for a Rape שריף פיילי סרט טלוויזיה 1976–1977 The Brady Bunch Hour מייק בריידי סדרת טלוויזיה (9 פרקים) 1977 שורשים Roots 1977 Kit Carson and the Mountain Men קפטן ג'ון פרימונט סרט טלוויזיה 1977 עולמו המופלא של דיסני The Wonderful World of Disney קפטן ג'ון ס פרימונט סדרת טלוויזיה (2 פרקים) 1977 ספינת האהבה 2 The Love Boat II סטיבן פלמר סרט טלוויזיה 1977 SST: Death Flight קפטן ג'ים וולש סרט טלוויזיה 1977 ברנבי ג'ונס Barnaby Jones דה ויט רובינסון בפרק "Death Beat" 1977 The Hunted Lady ד"ר ארתור סילס סרט טלוויזיה 1977–1986 ספינת האהבה The Love Boat תפקידים שונים סדרת טלוויזיה (6 פרקים) 1978 The Runaways דייוויד מקיי סדרת טלוויזיה (4 פרקים) 1978 לא תנאף Thou Shalt Not Commit Adultery ג'ק קימבל 1978 Bud and Lou אלן רנדל סרט טלוויזיה 1978–1979 Vega$ תפקידים שונים סדרת טלוויזיה (2 פרקים) 1978–1983 אי החלומות Fantasy Island לאו דרייק סדרת טלוויזיה (2 פרקים) 1979 Mandrake ארקדיאן סרט טלוויזיה 1979 המירוץ אחר הגלימה The Paper Chase פרופסור האוורד בפרק "Once More with Feeling" 1979 Love's Savage Fury קומנדר מרסטון סרט טלוויזיה 1979 הוואי חמש-אפס Hawaii Five-O תפקידים שונים סדרת טלוויזיה (2 פרקים) 1979 The Seekers דניאל קלאפר סרט טלוויזיה 1980 גלקטיקה 1980 Galactica 1980 ד"ר דונלד מורטינסון סדרת טלוויזיה (3 פרקים) 1980 Scruples ג'וש הילמן מיני-סדרה 1980 Nurse ד"ר קנת' רוז סרט טלוויזיה 1980 המלאכיות של צ'רלי Charlie's Angels גלן סטיילי סדרת טלוויזיה (2 פרקים) 1980 קזינו Casino דריוס סרט טלוויזיה 1981 The Brady Girls Get Married מייק בריידי סרט טלוויזיה 1981 Death of a Centerfold: The Dorothy Stratten Story דייוויד פאלמר סרט טלוויזיה 1981–1982 Nurse ד"ר אדם רוז סדרת טלוויזיה (25 פרקים) 1982 ABC Afterschool Specials הנרי פורבס בפרק "Between Two Loves" 1983–1986 Hotel תפקידים שונים סדרת טלוויזיה (3 פרקים) 1984 המיסיסיפי The Mississippi טיילר מרשל בפרק "Abigail" 1984 Matt Houston בראדלי דנהולם בפרק "Stolen" 1984 הכיסוי Cover Up מרטין דאנבר בפרק "A Subtle Seduction" 1985 Finder of Lost Loves טים סנדרסון בפרק "From the Heart" 1985 International Airport קארל רוברטס סרט טלוויזיה 1985 Glitter בפרק "Suddenly Innocent" 1986 Crazy like a Fox בפרק "Just Another Fox in the Crowd" 1986 Search for Tomorrow לויד קנדל סדרת טלוויזיה (2 פרקים) 1987 האנטר Hunter השופט וורן אונגר סדרת טלוויזיה (3 פרקים) 1987 דואט Duet ג'ים פיליפס סדרת טלוויזיה (2 פרקים) 1987, 1992 ג'ייק והשמן Jake and the Fatman תפקידים שונים סדרת טלוויזיה (2 פרקים) 1988 רצח במשיכת קולמוס Murder She Wrote ג'קסון בפרק "Murder Through The Looking Glass" 1988 The Law & Harry McGraw בפרק "Beware the Ides of May" 1988 A Very Brady Christmas מייק בריידי סרט טלוויזיה 1989 Day by Day מייק בריידי בפרק "A Very Brady Episode" 1989 Free Spirit אלברט סטילמן בפרק "The New Secretary" 1990 The Bradys מייק בריידי סדרת טלוויזיה (6 פרקים)

מועמדויות לפרסים
 שנה פרס קטגוריה עבור 1976 פרס אמי לבידור בפריים טיים שחקן ראשי מצטיין בהופעה חד פעמית בדרמה או בסדרה קומית Medical Center 1976 פרס אמי לבידור בפריים טיים שחקן משנה מצטיין בסדרת דרמה עני ועשיר1977 פרס אמי לבידור בפריים טיים שחקן משנה מצטיין בהופעה חד פעמית בדרמה או בסדרה קומית שורשים 

קישורים חיצוניים




הערות שוליים

קטגוריה:שחקני קולנוע וטלוויזיה אמריקאים
קטגוריה:במאי טלוויזיה אמריקאים
קטגוריה:שחקנים הומוסקסואלים
קטגוריה:להט"בים אמריקאים
קטגוריה:במאים להט"בים
קטגוריה:בוגרי האקדמיה המלכותית לאמנות הדרמה
קטגוריה:בוגרי אוניברסיטת נורת'ווסטרן
קטגוריה:אמריקאים שנולדו ב-1932
קטגוריה:אמריקאים שנפטרו ב-1992